Torkel Wetterhus

Torkel Wetterhus (født 29. juni 1944) er en norsk lokalpolitiker for Senterpartiet. Han er fra 2007 varaordfører i Nore og Uvdal kommune. Han var også varaordfører på 1990-tallet, da for Høyre. 

I perioden 1981–89 var Wetterhus vararepresentant på Stortinget for Buskerud Høyre. Han skifta parti rundt 2004 på grunn av at Høyre støtta den nye tomtefesteloven.

Han er utdannet forstmann og arbeider som gardbruker. Han har vært styreformann for Sparebanken NOR i Buskerud og for Norske Skog, og styremedlem for Sparebankstiftelsen DnB NOR, Sparebanken NOR, Gjensidige NOR, Norges Skogeierforbund og Skogeierlaget.

 Kilder 

 Biografi på Stortingets nettsted; besøkt 6. mai 2013.
 «Ut av Høyre i protest», NRK Buskerud 10. mars 2007; besøkt 7. mai 2013.

Kategori:Norske forretningsfolk
Kategori:Personer tilknyttet Norske Skog
Kategori:Lokalpolitikere i Nore og Uvdal
Kategori:Sp-politikere i Buskerud
Kategori:Høyre-politikere i Buskerud
Kategori:Fødsler i 1944